আজ, রবিবার তামিলনাড়ুর বিরুদ্ধে দ্বিতীয় ম্যাচে খেলতে পারবেন না অধিনায়ক মনোজ তিওয়ারি। শনিবার হায়দরাবাদের বিরুদ্ধে ব্যাটিং করার সময় রান নিতে গিয়ে কাফ মাসলে চোট পেয়েছিলেন তিনি। তারপর থেকেই খোঁড়াতে শুরু করেন। পরে দলের ফিল্ডিংয়ের সময় মাঠে ছিলেন না তিনি। তাঁর বদলে ম্যাচের দ্বিতীয়ার্ধে বাংলাকে নেতৃত্ব দেন অশোক ডিন্ডা। সন্ধ্যায় মনোজের চোটের জায়গায় এমআরআই করা হয়েছে। কবে তিনি মাঠে ফিরতে পারবেন, সেটা নিয়েই এখন উদ্বেগ তৈরি হয়েছে বাংলা শিবিরে।